Прыкладна ў гэты час, недзе на пачатку 1390-х гадоў, быў створаны так званы Спіс рускіх гарадоў далёкіх і блізкіху якім частка гарадоў пералічана як маскоўскія, смаленскія, валынскія, літоўскія, а частка - як кіеўскія. У лік апошніх тралілі і Гомель з Чачэрскам, воласці якіх ахоплівалі абшар Веткаўшчыны. Як мяркуюць некаторыя даследчыкі, літоўскімі ў гэтым спісе названы гарады, якія падпарадкоўваліся Вітаўту, а кіеўскімі - тыя, што належалі Скіргайлу. 